**3.**  **IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I**

**KAPITALA**

Općina Ružić se tijekom godine kreditno zadužila kod Hrvatske poštanske banke u iznosu 1.000.000,00 kuna. Zbog dugotrajnog procesa provjere dokumentacije od strane APPRRR-a za izgradnju Dječjeg vrtića, a kako je trebalo premostiti jaz nastao između uplaćenih prihoda i prihvaćenih obaveza za financiranje projekta izgradnje vrtića i asfaltiranja cesta, I. Izmjenama i dopunama Proračuna za 2020. godinu je planirano i zaduživanje kod Hrvatske poštanske banke. U međuvremenu, Agencija je uplatila sredstva po međuzahtjevu tako da su podmirene obaveze prema dobavljačima i do kraja godine je u cijelosti zatvoren kratkoročni kredit.

**4. IZVJEŠTAJ O DANIM SUGLASNOSTIMA ZA ZADUŽIVANJE I JAMSTVIMA**

Općina Ružić je tijekom 2020. godine nije davala suglasnost za zaduživanje i jamstva.

Na dan 31.12.2020. godine stanje primljenih zadužnica i garancija je 1.363.359,10 kuna i izdanih zadužnica 3.710.000,00 kuna.

**5.** **IZVJEŠTAJ O KORIŠTENJU PRORAČUNSKE ZALIHE**

Proračunom Općine Ružić planirana je proračunska zaliha u iznosu od 8.000,00 kuna. Sredstva proračunske zalihe tijekom 2020. godine nisu korištena.